Jelgavā, 2020.gada 29.oktobrī (prot. Nr.17, 6p.)

**JELGAVAS PILSĒTAS PAŠVALDĪBAS 2020.GADA 29.OKTOBRA**

**SAISTOŠIE NOTEIKUMI NR.20-34 “GROZĪJUMI JELGAVAS PILSĒTAS PAŠVALDĪBAS 2019.GADA 26.SEPTEMBRA SAISTOŠAJOS NOTEIKUMOS**

**NR.19-19 “JELGAVAS PILSĒTAS PAŠVALDĪBAS NOLIKUMS”**

*Izdoti saskaņā ar likuma*

*"Par pašvaldībām" 21.panta pirmās*

*daļas 1.punktu un 24.pantu*

Izdarīt Jelgavas pilsētas pašvaldības 2019.gada 26.septembra saistošajos noteikumos Nr.19-19 “Jelgavas pilsētas pašvaldības nolikums” (Latvijas Vēstnesis, 2019, 202.nr.; 2020, 28.nr.; 169.nr.) šādus grozījumus:

1. Izteikt 28.punktu šādā redakcijā:

“28. Komiteju sēdes ir atklātas, izņemot gadījumus, kad jautājumu nepieciešams izskatīt slēgtā komitejas sēdē vai tās daļā, lai aizsargātu valsts noslēpumu, adopcijas noslēpumu, komercnoslēpumu, personu privāto dzīvi, bērnu intereses vai citu informāciju, kuras izpaušana saskaņā ar likumu ir aizliegta."

1. Izteikt 35.1 punktu šādā redakcijā:

“35.1 Komitejas priekšsēdētājs var noteikt, ka komitejas sēdes norisē tiek izmantota videokonference (attēla un skaņas pārraide reālajā laikā), ja:

35.1.1. komitejas loceklis sēdes laikā atrodas citā vietā un veselības stāvokļa vai komandējuma dēļ nevar ierasties komitejas sēdes norises vietā, un par to ir paziņojis ne vēlāk kā vienu darba dienu pirms komitejas sēdes līdz pulksten 10.00;

35.1.2. pašvaldības teritorijā izsludināta ārkārtējā situācija vai valsts noteikusi pulcēšanās ierobežojumus.

Komitejas loceklis uzskatāms par klātesošu komitejas sēdē un ir tiesīgs piedalīties balsošanā, neatrodoties komitejas sēdes norises vietā, ja viņam ir nodrošināta tehniska iespēja piedalīties sēdē ar videokonferences palīdzību, ir nodrošināta elektroniskā balsošana tiešsaistē un viņš ir reģistrējies dalībai sēdē, izmantojot elektronisko dokumentu vadības sistēmu NAMEJS.”

1. Izteikt 63.punktu šādā redakcijā:

"Domes sēdes ir atklātas, izņemot gadījumus, kad jautājumu nepieciešams izskatīt slēgtā domes sēdē vai tās daļā, lai aizsargātu valsts noslēpumu, adopcijas noslēpumu, komercnoslēpumu, personu privāto dzīvi, bērnu intereses vai citu informāciju, kuras izpaušana saskaņā ar likumu ir aizliegta."

1. Izteikt 86.1 punktu šādā redakcijā:

“86.1 Domes priekšsēdētājs var noteikt, ka domes sēdes norisē tiek izmantota videokonference (attēla un skaņas pārraide reālajā laikā), ja:

86.1.1. domes deputāts sēdes laikā atrodas citā vietā un veselības stāvokļa vai komandējuma dēļ nevar ierasties domes sēdes norises vietā un par to ir paziņojis ne vēlāk kā vienu darba dienu pirms domes sēdes līdz pulksten 10.00;

86.1.2. pašvaldības teritorijā izsludināta ārkārtējā situācija vai valsts noteikusi pulcēšanās ierobežojumus.

Domes deputāts uzskatāms par klātesošu domes sēdē un ir tiesīgs piedalīties balsošanā, neatrodoties sēdes norises vietā, ja viņam ir nodrošināta tehniska iespēja piedalīties sēdē ar videokonferences palīdzību, ir nodrošināta elektroniskā balsošana tiešsaistē un viņš ir reģistrējies dalībai domes sēdē, izmantojot elektronisko dokumentu vadības sistēmu NAMEJS.”

1. Aizstāt 99.punktā vārdu “laikrakstā” ar vārdiem “informatīvajā izdevumā”.

Jelgavas pilsētas domes priekšsēdētājs A. Rāviņš